шеговити разкази за Крикор и Гарабед
Един гражданин отишъл в Общината. Когато влязъл в съответната стая, видял на стената две табели. На едната пишело: "ПУШЕНЕТО АБСОЛЮТНО ЗАБРАНЕНО!", а на другата: "НЕ ВЗЕМАМЕ НИКАКВИ ПОДКУПИ." Служителят го попитал:
- Вие по какъв въпрос?
Човекът обяснил:
- Искам да отворя павилион за закуски. Но една ваша разпоредба ме възпрепятства.
Чиновникът заявил назидателно:
- Какво да се прави, господине? Разпоредбите се създават именно с тази цел - да бъдат спазвани.
- Значи нищо не може да се направи, така ли? - попитал жално гражданинът.
Служителят се прокашлял по странен начин и подхвърлил:
- Може би има начин нещата да се случат. Но не е редно да излиза от моята уста. Хубаво е сам да се досетите.
Посетителят се зачудил:
- А Вие не може ли поне да ми дадете жокер?
Чиновникът се усмихнал широко:
- Ами, като за начало нека запалим по една цигара!